หุ้นกลุ่มโรงพยาบาลขึ้นยกแผง รับนักท่องเที่ยว UAE เข้าไทยสูงสุด 2 เดือนติด
หุ้นกลุ่มโรงพยาบาลขึ้นยกแผง รับนักท่องเที่ยว UAE เข้าไทยสูงสุด 2 เดือนติด
24 ส.ค. 2560

ผู้สื่อข่าวรายงานว่า ราคาหุ้นบริษัท กรุงเทพดุสิตเวชการ จำกัด (มหาชน) หรือ BDMS ณ เวลา 14.34 น. อยู่ที่ 20.60 บาท บวก 0.80 บาท หรือ 4.04% สูงสุดที่ 20.60 บาท ต่ำสุดที่ 19.90 บาท มูลค่าซื้อขายที่ 1.58 พันลบ.
ราคาหุ้นบริษัท โรงพยาบาลบำรุงราษฎร์ จำกัด (มหาชน) หรือ BH ณ เวลา 14.34 น. อยู่ที่ 210 บาท บวก 7 บาท หรือ 3.45% สูงสุดที่ 211 บาท ต่ำสุดที่ 202 บาท มูลค่าซื้อขายที่ 764.74 ล้านบาท
ขณะที่ ราคาหุ้นบริษัท โรงพยาบาลราชธานี จำกัด (มหาชน) หรือ RJH  ณ เวลา 14.34 น. อยู่ที่ 24.90 บาท บวก 0.50 บาท หรือ 2.05% สูงสุดที่ 25.25 ต่ำสุดที่ 24.50 บาท ด้วยมูลค่าซื้อขาย 23.48 ล้านบาท
ส่วน ราคาหุ้นบริษัท เอกชัยการแพทย์ จำกัด (มหาชน) หรือ EKH ณ เวลา 14.34 น. อยู่ที่ 5.30 บาท บวก 0.10 บาท หรือ 1.92% สูงสุดที่ 5.40 บาท ต่ำสุดที่ 5.20 บาท มูลค่าซื้อขายที่ 11.69 ล้านบาท
 
ด้าน บล.โนมูระ พัฒนสิน ระบุในบทวิเคราะห์ฯ แนะนำกลุ่มโรงพยาบาล ภายหลังจากที่นักท่องเที่ยวจากสหรัฐอาหรับเอมิเรตส์ (UAE) ในงวดเดือนก.ค.60 เดินทางเข้ามาไทยเพิ่มขึ้น 2 เดือนติดต่อกัน อยู่ที่ระดับ 28,775 คน เพิ่มขึ้น 4.6% จากงวดปีก่อน หรือ 256% จากเดือนก่อนหน้า สูงสุดเป็นประวัติการณ์หนุน BH และ BDMS เด่น ส่วน Mid small เน้น  BCH และ CHG